**Månedsrapport Smørblomsten- april 2024**Fagområde: natur, miljø og teknologi  
  
I april har vi blitt bedre kjent med årstiden vår og dens kjennetegn. Vi har snakket om, sett bilder og laget tankekart om ulike vårtegn. På slutten av måneden deltok de eldste barna på naturbingo for å se om vi fant de typiske vårtegnene. Barna samarbeidet i grupper og fant alle de sju vårtegnene: kongler, hestehov, gress, lyden av fuglekvitter, gåsunger, sol og steiner.   
  
Ute har vi også fått en følelse av vår og til barnas store glede ble huskene og syklene tatt frem. Insektene har også begynt å våkne og flere av barna har tatt i brukt forstørrelsesglassene på jakt etter ulike insekter. Det er spennende å studere insektene nærmere. På Smørblomsten har vi også lagd litt pynt knyttet til våren, blant annet vårblomster og edderkopper.   
  
Vi er klare for mai og jobber videre med denne månedens fagområde.   
  
Hilsen oss på Smørblomsten ☺